open-index/open-wikipedia-markdown huggingface dataset:
ברתולד פון דיימלינג

**ברתולד פון דיימלינג** (; 21 במרץ 1853 – 3 בפברואר 1944), גנרל גרמני שפיקד על כוחות במלחמת העולם הראשונה.

## ביוגרפיה
### תחילת הקריירה
פון דיימלינג נולד ב-21 במרץ 1853, בקרלסרוהה שהשתייכה לדוכסות הגדולה של באדן. בשנת 1871 התגייס פון דיימלינג לצבא הפרוסי, והצטרף לרגימנט רגלים ה-85 (הולשטיין). בהמשך מילא פון דיימלינג תפקידי פיקוד ומטה, בשנת 1898 מונה למפקד גדוד ברגימנט הרגלים ה-112 (באדן ה-4 - הנסיך וילהלם), ונשלח עמו לדרום-מערב אפריקה הגרמנית. בשנת 1905 השתתף ברצח העם של ההררו והנאמה, ובשנת 1906 מונה למפקד הכוחות במזרח אפריקה הגרמנית. בשנת 1907 הועלה לדרגת גנרל מיור, ומונה למפקד החטיבה ה-58. בשנת 1910 הועלה לדרגת גנרל לוטננט ומונה למפקד הדיוויזיה ה-29. בשנת 1913 מונה למפקד הקורפוס ה-15, ובשנת 1914 הועלה לדרגת גנרל חיל הרגלים.

### מלחמת העולם הראשונה ואחריתו
עם פרוץ מלחמת העולם הראשונה היה פון דיימלינג מפקד הקורפוס ה-15 שהיה חלק מהארמייה השביעית ולחם בחזית המערבית. הקורפוס בפיקודו נטל חלק בקרב מילוז ולאחר מכן בקרב לורן. לאחר מכן לחם כחלק מהארמייה הרביעית בקרב איפר הראשון, ובשנת 1916 לחם כחלק מהארמייה החמישית בקרב ורדן. באותה שנה קיבל פון דיימלינג את עיטור הפור לה מריט, ובשנת 1917 פרש לביתו.

לאחר המלחמה היה פון דיימלינג חבר במפלגה הדמוקרטית הגרמנית והפך לפציפיסט, וב-3 בפברואר 1944 מת בביתו שבבאדן-באדן.

## ראו גם
* הקיסרות הגרמנית במלחמת העולם הראשונה

## קישורים חיצוניים

* ברתולד פון דיימלינג

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1853
קטגוריה:גרמנים שנפטרו ב-1944
עווינאת

ממוזער|250px|נופי הר עווינאת
הר **עֻווינאת** (; תעתיק מערבית: ג'בל אל-עֻוֵינאת) הוא גוש הררי במפגש הגבולות מצרים–לוב–סודאן (רובו בשטחה של לוב). סביבת ההר עשירה באתרים של אמנות סלע.

## גאוגרפיה וגאולוגיה
הר עווינאת מתנשא מעל רמות אבן החול של גילף כביר שלצפונו, ופסגתו, שהיא הגבוהה ביותר בסהרה המזרחית, מגיעה לרום 1,934 מ'. הפסגה מצויה כיום בגבולות לוב. מבחינה גאולוגית מהווה הר עווינאת במערבו מחדר של סלעי גרניט, שנחשף בתהליכי סחיפה ונותר בנוף כהר בדד (הר מִשְאָר) בצורת טבעות של רכסים קונצנטריים בקוטר כ-25 ק"מ. חלקו המזרחי של הר עווינאת בנוי אבני חול ונופו רמתי. הר עווינאת נהנה ממקורות מים ומכאן שמו – "הר של מעיינות קטנים". בצפון-צפון-מערבו של הר עווינאת, בגבולות לוב, מתנשא גוש הררי דומה במבנהו – הר אַרקַנוּ .

## גילוי וסקר
הר עווינאת התגלה ב-1923 במסעו של אחמד חסנין מאל-כופרה לדארפור. חסנין דיווח בין היתר על מציאוּת ציורי סלע ואף הביא עמו תצלומים שעשה, אך לא סקר את הר עווינאת במלואו. ב-1926 הגיע לאזור הנסיך המצרי כמאל אל-דין חוסיין  ובשובו פרסם דוח מדעי ראשון על ציורי הסלע שמצא. בשנות ה-30 פקדו את עווינאת כמה וכמה משלחות חוקרים, בהן אלה של הבריטי רלף בגנולד (שזכרו כוּבד בקריאת אחד הרכסים על שמו) ושל אלמאשי וקלייטון . ב-1933 הגיעה לעווינאת משלחת מיפוי איטלקית בראשות מארקֶזי (Marchesi), שסימן את פסגת ההר בגל אבנים (לצד גל האבנים שהעמיד שם בגנולד כשנה לפני כן) ורשם אותה במפות כ-"Cima Italia". במרוצת מלחמת העולם השנייה הושהה המחקר באזור והתחדש רק עשרות שנים אחרי כן. מאז שנות ה-80 של המאה ה-20 פועלת במקום ברציפות משלחת של מכון היינריך בארת (Heinrich Barth Institut) מאוניברסיטת קלן. ההר וסביבתו מהווים כיום מוקד לתיירות מדברית, והם נתונים בסכנת השחתה של אתרי אמנות הסלע.
ממוזער|250px|ציורי סלע בעווינאתממוזער|250px|חרותות סלע בעווינאת

## אמנות סלע
בסלעי הגרניט של עווינאת נמצאו ציורים (פטרוגליפים), ואילו על אבני החול שבוואדיות וברמות שבמזרח ההר – חרותות (פטרוגרפים). באלפי הציורים והחרותות מתוארים אריות, ג'יראפות, יענים, אנטילופות ואפילו בקר. בעלי החיים האופייניים לסוואנה האפריקאית, כגון הג'ירפה וחלק ממיני האנטילופות, מצביעים על תנאים אקולוגיים שונים מתנאי המדבר השוררים בהווה. חלק מהציורים מתוארכים לאלף העשירי עד לאלף השביעי לפני זמננו, אך יש בהם ציורי סלע מאוחרים לכך: מחזות של מרעה מתוארכים לא לפני האלף השישי לפני זמננו שאז, כמקובל על החוקרים, החל השימוש בבקר מבוית באזור. כמו כן, ציורי הסלע המראים גמלים אינם יכולים להיות מוקדמים לתקופה שבה הופיע הגמל בצפון אפריקה, היינו – לסביבות האלף השלישי לפני זמננו. 

הר עווינאת, שכונה "מוזיאון של אמנות סלע", נכלל מאז 2007 ב"פארק לאומי גילף כביר" של מצרים ונמצא בתהליך אכרזתו כאתר מורשת עולמית של אונסק"ו, גם בשל קיום מיני חי וצומח שסביבת המדבר הצחיח מעבר להר זרה להם. ההר מוגדר כ"נוף תרבות חוצה גבולות" (Transboundary Cultural Landscape) והאכרזה תלויה בשיתוף הפעולה של המדינות שההר משתרע בשטחן ובוויתור על ריבונות בלעדית שלהן בחלקיו.

## קישורים חיצוניים

## הערות שוליים

קטגוריה:מצרים: גאוגרפיה
קטגוריה:מצרים: הרים
קטגוריה:מצרים: גאולוגיה
קטגוריה:מצרים: תיירות
קטגוריה:לוב: גאוגרפיה
קטגוריה:סודאן: גאוגרפיה
קטגוריה:אמנות סלע
קטגוריה:אפריקה: אתרים ארכאולוגיים
קרולינה גומס

**קרולינה גומז קוראה** (בספרדית: **Carolina Gómez Correa**; נולדה ב-26 בפברואר 1975) היא שחקנית, דוגמנית ומנחת טלוויזיה קולומביאנית. זוכת מיס קולומביה (אנ') לשנת 1993 ובתחרות מיס תבל 1994 (אנ') היא נבחרה לסגנית ראשונה.

## ביוגרפיה
גומס נולדה בסנטיאגו דה קאלי, קולומביה ב-26 בפברואר 1975. בגיל צעיר עברה להתגורר בבוגוטה, שם החלה ללמוד בבית הספר נואבה גרנדה (אנ'), בית ספר פרטי דו-לשוני.

בגיל 15 התפרסמה מעט במולדתה כשעבדה כמגישת התוכנית "Hoy sábado" בערוץ האזורי Telepacífico בקאלי, אליה נסעה פעם בשבוע. בגיל ההתבגרות היא דגמנה מדי פעם ועבדה כמנהלת אירועים.

## קריירה
בשנת 1993, כשהיא בת 18, היא ייצגה את בירת קולומביה, בוגוטה, בתחרות היופי הלאומית של קולומביה, וזכתה בתואר מיס קולומביה (אנ') לאותה שנה. שנה לאחר מכן נסעה למנילה, הפיליפינים כדי לייצג את ארצה בתחרות מיס תבל 1994 (אנ'), שם זכתה בשיא של הניקוד הגבוה ביותר על שמלות ערב בהיסטוריה של התחרות, מה שהוביל אותה להיבחר לסגנית ראשונה, בהיותה הנציגה הקולומביאנית השלישית שזוכה לתואר זה ברציפות, לאחר פאולה טורבאי (אנ') ב-1992 ופאולה אנדריאה בטנקור (אנ') ב-1993.

לאחר תקופתה כמלכת היופי, היא יצאה לדגמן במסלולי אופנה במיאמי ואיטליה, היא הייתה גם מנחת תוכנית הטלוויזיה "Locos Videos" שהוקדשה לראיון ידוענים שהיא מחליפה בתפקיד את הקומיקאי והאקטיביסט שנרצח חיימה גרזון (אנ').

בסוף 2003 היא הופיעה לראשונה כשחקנית כשלוהקה לאחת הדמויות הראשיות בטלנובלה "קח אותי רודריגו" (ספ') לצד השחקן הארגנטינאי מרטין קרפן (אנ') איתו ניהלה גומז מערכת יחסים במשך כמה שנים. בשנת 2004 החלה לשחק בתפקיד הראשי בטלנובלה "La viuda de la mafia", ששודר בין 2004 ל-2005 בערוץ RCN (אנ').

בשנת 2007 גילמה את בלנקה באחד מפרקי הסדרה "Mujeres asesinas"; המבוססת על סדרה ארגנטינאית באותו שם.

בשנת 2010 החלה לשחק בתפקיד הראשי של ד"ר אליסיה דוראן בסדרה "A corazón abierto" גרסה קולומביאנית של הסדרה האנטומיה של גריי, בתפקיד המקביל לד"ר אדיסון מונטגומרי אותה מגלמת קייט וולש. הסדרה בוטלה ב-2011 לאחר שתי עונות.

בשנת 2013 גילמה את הדמות הראשית של חוליה פומבו בסדרת הדרמה הרפואית "Mentiras perfectas" ברשת הטלוויזיה Caracol Televisión (אנ'); זוהי הגרסה הקולומביאנית לסדרה האמריקאית "ניפ/טאק" שיצר וכתב ראיין מרפי.

שיחקה בסרטים "האחד הנבחר" (2010) לצד סטיב בושמי ו-"Greetings to the Devil" (2011)" לצד אדגר רמירס.

בשנת 2015 שיחקה בסרט הפעולה האמריקאי-קולומביאני "תחרות נשק".

בשנת 2017 שיחקה בקומדיה האמריקאית "רשת חברתית". באותה שנה החלה לשחק בטלנובלה האמריקאית "דם ואדמה" של רשת טלמונדו שבוטלה לאחר 59 פרקים.

בשנת 2023 גילמה את אסתר פרלטה בעונתה השלישית של הסדרה הקומית המקסיקנית "איך לשרוד את חיי הרווקות" (אנ') באמזון פריים וידאו. בהמשך השנה, גילמה גם את איזבל וגה בסדרה "הביג'יס" שעלתה באותה הרשת וזו מבוססת על הסיפור האמיתי של אחת מכנופיות העשרה הידועות לשמצה של בוגוטה והשפעתם המתמשכת על תרבות הפופ הקולומביאנית. שיחקה גם בטלנובלה "Ventino: el precio de la gloria" בדמותה של מרטינה פומארחו גרסיה.

בשנת 2024 הצטרפה לצוות השחקנים בעונה השלישית של הסדרה האמריקאית "אקפולקו" (אנ') ברשת אפל TV פלוס ושם גילמה את דמותה של חוליה.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה קולומביאניות
קטגוריה:מנחות טלוויזיה קולומביאניות
קטגוריה:דוגמניות קולומביאניות
קטגוריה:זוכות מיס קולומביה
קטגוריה:משתתפות בתחרות מיס תבל 1994
קטגוריה:מהגרות מקולומביה לארצות הברית
קטגוריה:ילידות 1975
רודי רודריגס

**רודי רוסריו רודריגס דה לוסיה** (בספרדית: **Ruddy Rosario Rodríguez de Lucía**; נולדה ב-20 במרץ 1967) היא שחקנית, דוגמנית ואשת עסקים ונצואלית.

## ביוגרפיה
רודריגס נולדה באנסואטגי, ונצואלה, וביצעה בתחילת הקריירה שלה מספר תפקידים בתיאטרון.

ב-1985 זכתה במקום השני בתחרות "מיס ונצואלה" וייצגה את ונצואלה בתחרות מיס עולם 1985 שם זכתה במקום הרביעי.

ב-1987 שיחקה תפקיד קטן בסרט "007 באזור המסוכן".

בשנת 1992 גילמה את קלאודיה בעונה השנייה של סדרת המשטרה הספרדית "Brigada Central" לצדה של מרגריטה רוסה דה פרנסיסקו. 

בשנת 1995 כיכבה לצדה של אנה מריה אורוסקו בטלנובלה הקולומביאנית "Flor de oro" בדמותה של הלנה מאייר.

ב-2007 שיחקה את דמותה של ברי ואן די קמפ בגרסה הקולומביאנית של "עקרות בית נואשות" ושיחקה בטלנובלות רבות במדינתה.

בשנת 2013 שיחקה בסדרת הדרמה הקולומביאנית "קומביה נינג'ה" בדמותה של כרמנזה אקונה.

רודריגס הוציאה קו של מוצרי קוסמטיקה הנקרא "Ruddy Rodríguez Cosmetics".

## קישורים חיצוניים

קטגוריה:שחקניות קולנוע וטלוויזיה ונצואליות
קטגוריה:שחקניות תיאטרון ונצואליות
קטגוריה:דוגמניות ונצואליות
קטגוריה:משתתפות בתחרות מיס ונצואלה
קטגוריה:משתתפות בתחרות מיס עולם 1985
קטגוריה:נשות עסקים
קטגוריה:סיינטולוגים
קטגוריה:אישים ממוצא איטלקי
קטגוריה:ילידות 1967
קטגוריה:ונצואלים שנולדו במאה ה-20
סימונה ונטורה

**סימונה ונטורה** (באיטלקית: **Simona Ventura**; נולדה ב-1 באפריל 1965) היא מגישת טלוויזיה איטלקייה.

## קורות חיים
ונטורה נולדה בנפת בולוניה, ב-1988 ייצגה את איטליה בתחרות מיס תבל.

היא עבדה ככתבת ספורט בערוץ "ריי 1" וסיקרה את מונדיאל 1990, יורו 1992 ואולימפיאדת ברצלונה (1992), ב-1996 סיקרה את חדשות פסטיבל סן רמו וב-2004 הנחתה את הפסטיבל.

בשנת 1997 היא הייתה בין המנחות הראשונות של תוכנית טלוויזיה Le Iene. בשנת 2016 היא חזרה לתוכנית תוך ביצוע שיר ביחד עם המנחה פאביו וולו.

ב-2006 היא לקחה חלק בדיבוב האיטלקי לסרט ספייס ג'אם, היא הנחתה את הגרסה האיטלקית של תוכנית המציאות הישרדות וב-2008 החלה לשמש כשופטת בגרסה האיטלקית של התוכנית The X Factor.

## קישורים חיצוניים

* 

קטגוריה:מנחי טלוויזיה איטלקים
קטגוריה:מנחות טלוויזיה איטלקיות
קטגוריה:משתתפות בתחרות מיס תבל 1988
קטגוריה:איטלקיות שנולדו ב-1965
קטגוריה:איטלקים שנולדו ב-1965
כריסטופר ביני

**כריסטופר ביני** (באנגלית: **Christopher Beeny**; 7 ביולי 1941 - 3 בינואר 2020) היה שחקן אנגלי, שהחל את הקריירה שלו כשחקן בהיותו ילד. ביני נודע בעיקר מהופעתו בתפקיד המשרת אדוארד בסדרת הטלוויזיה "על אדונים ומשרתים" משנות השבעים של המאה העשרים. תפקידים ידועים נוספים שלו הם בילי הנשו בסיטקום "In Loving Memory" וגובה החובות הלא מוצלח בסדרה הקומית "בערוב ימי היין".

## ביוגרפיה
ביני נולד בלונדון. הוא למד שנים אחדות ב-"Arts Educational School" ואחר כך בבית הספר למשחק האקדמיה המלכותית לאמנות הדרמה. הקריירה של ביני החלה בהיותו ילד, כשהיה בן שש רק עם להקת המחול "בלט רמברט" .

התפקיד הראשון של ביני על המסך היה ב-1953 בסרט "The Long Memory" בכיכובו של ג'ון מילס. בסרט השתתפה ת'ורה הירד, שכיכבה לצדו של ביני בסדרה "In Loving Memory" ובסדרה "בערוב ימי היין".

### טלוויזיה
ביני שיחק בדמות לני גרוב באופרת הסבון הבריטית הראשונה "משפחת גרוב"  של ה-BBC. הסדרה שודרה בימי שישי באמצע שנות החמישים של המאה העשרים.

הפריצה הגדולה שלו הייתה כשהופיע בתפקיד אדוארד ברנס בסדרת הדרמה זוכת הפרסים "על אדונים ומשרתים" ששודרה במשך חמש עונות, ביותר מתשעים מדינות ברחבי העולם. אחרי כך שיחק ביני בתפקיד ג'פרי בסדרה הקומית "Miss Jones and Son", בתפקיד טוני בגרסה המחודשת של הסיטקום "The Rag Trade" ובתפקיד בילי הנשו לצדה של ת'ורה הירד בסדרה "In Loving Memory".

ב-2001 שיחק ביני בתפקיד אורח בסדרה הקומית "בערוב ימי היין", וחזר להופיע בסדרה פעמים רבות עד 2009, אז הצטרף לצוות השחקנים הקבועים של הסדרה. בתחילה שיחק בדמות הרמן טיסדייל, ואחר כך בדמות מורטון בימיש.

ב-2006 הופיע ביני בתפקיד קמע באופרת הסבון "אמרדייל". במקרה הוא שיחק בתפקיד בן דוד של נורין בל בגילומה של ג'ני תומאסין, מי ששיחקה לצדו בסדרה "על אדונים ומשרתים". ביני השתתף במיני-סדרה "תבונה ורגישות" של ה-BBC, ובסדרה "Honest" של רשת ITV.

### תיאטרון
בתיאטרון הופיע ביני בין השאר במחזות "עצרו את העולם אני רוצה לרדת", "The Long and the Short and the Tall", "סקאפינו", "How the Other Half Loves" מאת אלן אייקבורן, "Night Must Fall", "אוליבר!", "Who Saw Him Die", המחזה "The Unexpected Guest" מאת אגאתה כריסטי, "בואינג בואינג", "Move Over, Mrs. Markham" מאת ריי קוני, "Bedroom Farce" מאת אייקבורן, "Run for Your Wife" מאת ריי קוני, "חצייה קשה" מאת טום סטופארד, "Present Laughter" מאת נואל קאוורד, "היכרות חטופה", "Caught In The Net", המחזמר "Crazy for You", המחזה "Ten Times Table" והעיבוד לספר "מלארק רייז לקנדלפורד".

ביני יצא לסיבוב הופעות עם המחזה "There's No Place Like a Home" יחד עם השחקן גורדון קיי. ב-2011 שיחק בסיבוב הופעות במחזה "Five Blue Haired Ladies Sitting On A Park Bench".

בנו של ביני, ג'יימס, הקים ב-2009 את הלהקה "Virgin Soldiers", והיה שותף לכתיבה של הפקה לציון 100 שנה למלחמת העולם הראשונה בשם "The Dreamers". הופעת הבכורה הייתה באוקטובר 2014 בתיאטרון אסמבלי הול בטאנברידג' ולס. בקיץ 2015 הועלתה ההצגה בתיאטראות וסט אנד. ביני גילם בהצגה את דמות המספר.

נפטר ב-3 בינואר 2020.

## פילמוגרפיה
### קולנוע

### טלוויזיה

## קישורים חיצוניים

* כריסטופר ביני באתר Aveleyman

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1941
קטגוריה:אנגלים שנפטרו ב-2020
נסיכות רגנסבורג

**נסיכות רגנסבורג** (בגרמנית: **Fürstentum Regensburg**) הייתה מדינת לוויין של צרפת בתחומי הקונפדרציה של הריין, שכללה את השטחים של בישופות רגנסבורג לשעבר יחד עם העיר החופשית רגנסבורג, וסופחה בשנת 1810 לממלכת בוואריה.

## היסטוריה
לאחר פירוק נסיכות הבוחר ממיינץ בעקבות חילוק נכסי הכנסייה באימפריה הרומית הקדושה, קיבל הארכיבישוף של מיינץ  בתור פיצוי את שטחי בישופות רגנסבורג והעיר החופשית רגנסבורג כנסיכות בוחר, שהפכה לאחר פירוק האימפריה הרומית הקדושה לנסיכות. בשנת 1806 הצטרפה הנסיכות לקונפדרציה של הריין, ובשנת 1809 קיבלה את קוד נפוליאון.

במהלך מלחמת הקואליציה האנטי-צרפתית החמישית נכבשה הנסיכות על ידי הכוחות האוסטרים, וכעבור שלושה ימים נכבשה מחדש על ידי הכוחות הצרפתיים. בשנת 1810 סופחה הנסיכות לממלכת בוואריה, ובתמורה קיבל פון דלברג את הדוכסות הגדולה של פרנקפורט.

## מקורות

* Köbler, Gerhard (1988). **Historisches Lexikon der deutschen Länder**  

קטגוריה:מדינות לשעבר בתחומי גרמניה
קטגוריה:מדינות האימפריה הרומית הקדושה
קטגוריה:מדינות הקונפדרציה של הריין
קטגוריה:מדינות שנוצרו בידי נפוליאון
קטגוריה:רגנסבורג
ימית נוי

**ימית נוי-כספי** (נולדה ב-1969) היא מלכת היופי של ישראל לשנת 1987, שחיינית והידרותרפיסטית.

## ביוגרפיה
ימית נוי נולדה בראשון לציון כאחת משלושה ילדים, אביה היה ימאי ועבד בחברת ספנות.

היא התחילה לשחות בגיל צעיר. הייתה חברה בנבחרת ישראל לנוער בשחייה, והשתתפה באליפות ישראל.

כשהייתה בת שמונה עשרה נבחרה למלכת היופי של ישראל, והשתתפה תחרות מיס תבל 1987. מיד אחר כך עסקה בדוגמנות בישראל ומחוצה לה. במשך עשור דגמנה כספי עבור גוטקס, דיווה, פולגת, גולף, המשביר לצרכן, ד"ר פישר ועוד.

היא סיימה תואר בחינוך גופני בסמינר הקיבוצים ולמדה הידרותרפיה, כיום מפעילה בריכת שחייה טיפולית לילדים.

היא נשואה לצלם שי כספי ואם לשלוש בנות. מתגוררים בבית לחם הגלילית.

## קישורים חיצוניים

* 
* 
* שנות השמונים-מלכות היופי
* 
* 
* 

## הערות שוליים

קטגוריה:מלכות היופי
קטגוריה:משתתפות בתחרות מיס תבל 1987
קטגוריה:שחייניות ישראליות
קטגוריה:בוגרות הגימנסיה הריאלית
קטגוריה:בוגרי הגימנסיה הריאלית
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:בית לחם הגלילית: אישים
קטגוריה:ישראליות שנולדו ב-1969
קטגוריה:ישראלים שנולדו ב-1969
ליברליזם חברתי

**ליברליזם חברתי** (באנגלית: **Social liberalism**; ידועה גם בשם **ליברליזם שוויוני** או **ליברליזם מודרני**) היא אידאולוגיה פוליטית שהתפתחה במאה ה-20 הדוגלת בשאיפה למציאת איזון בין חירות לצדק חברתי. בדומה לליברליזם קלאסי, ליברליזם חברתי היא תפיסה התומכת בכלכלת שוק חופשי ובהרחבת זכויות חברתיות, פוליטיות וחירויות אישיות, אך שונה ממנה באמונתה כי לממשלה יש תפקיד חשוב בטיפול בעוני, ובהקניית חינוך הכולל מעורבות בכלכלת השוק. מדיניות ליברליזם חברתי רווחת ברוב העולם החופשי והקפיטליסטי, בפרט לאחר מלחמת העולם השנייה, והיא משויכת לרוב לאסכולה הקיינסיאנית בכלכלה. רעיונות ומפלגות הדוגלים בליברליזם חברתי ממוקמים במרכז או במרכז-שמאל.

התפיסה כוללת ליברליזם אזרחי הדוגל בזכויות אדם, בהפרדת דת מן המדינה וחופש מדת, בזכויות נשים הכוללות הפלה מלאכותית, ובתמיכה בזכויות להט"ב. המונח "ליברליזם חברתי" נועד להפריד את התפיסה מליברליזם קלאסי, ששלט בייצוג הכלכלי והפוליטי למשך מספר מאות עד עלייתה של האידאולוגיה ליברליזם חברתי בעקבות השפל הגדול. בארצות הברית המונח ליברליזם חברתי מקובל לאידאולוגיה התומכת בזכויות חברתיות כגון הפלות, נישואים חד-מיניים והגנה מאפליה לחברי הקהילה הלהט"בית, ופיקוח על סחר בכלי נשק; בניגוד ל"שמרנות חברתית", הנפוצה בקרב גורמים דתיים ואוונגליסטיים. עם זאת, הכינוי "ליברליזם" לבדו מקביל בארצות הברית לליברליזם חברתי.

## ראו גם
* ליברליזם
* ג'ון סטיוארט מיל
* ג'ון רולס
* תומאס היל גרין
* ווק (אידאולוגיה)

## קישורים חיצוניים

## הערות שוליים

קטגוריה:מרכז פוליטי
קטגוריה:ליברליזם
קטגוריה:אידאולוגיות
קטגוריה:תרבות פוליטית
כדורגל באולימפיאדת לונדון (1908)

**טורניר הכדורגל באולימפיאדת לונדון (1908)** היה הטורניר הראשון הנערך במסגרת האולימפיאדה בהשתתפות נבחרות. באולימפיאדת פריז ובאולימפיאדת סנט לואיס התקיים טורניר הכדורגל בהשתתפות קבוצות ולא נבחרות ובאולימפיאדת אתונה הטורניר בוטל.

שמונה נבחרות המייצגות 7 מדינות נרשמו לטורניר (צרפת שלחה 2 נבחרות). נבחרת הונגריה פרשה לפני תחילת הטורניר בעקבות משבר בוסניה ונבחרת בוהמיה נאלצה לפרוש עקב ביטול חברותה ב-FIFA. כל המשחקים התקיימו באצטדיון וייט סיטי, לונדון. 

בתחרות נערכו 6 משחקים בהם נכבשו 48 שערים.

נבחרת בריטניה ניצחה במשחק הגמר וזכתה במדליית הזהב.

סופוס נילסן מדנמרק כבש 11 שערים וזכה בתואר מלך השערים.
## שלבי הטורניר
[ממוזער|שמאל|[אצטדיון וייט סיטי בו התקיים הטורניר האולימפי בשנת 1908]]
ממוזער|שמאל|250px|נבחרת בריטניה, הזוכה במדליית הזהב בטורניר
ממוזער|שמאל|250px|נבחרת דנמרק, הזוכה במדליית הכסף בטורניר

משחקי רבע הגמר נערכו ב-19 באוקטובר וב-20 באוקטובר. משחקי חצי הגמר נערכו ב-20 באוקטובר וב-22 באוקטובר.

משחק על המקום השלישי נערך ב-23 באוקטובר וב-24 באוקטובר נערך משחק הגמר.

### משחק הגמר

## סיכום המדליות

## קישורים חיצוניים

* נתונים מאתר RSSSF
* נתונים מאתר אולימפי
* נתונים מאתר transfermarkt
* משחק הגמר - נתונים מפורטים

1908
קטגוריה:ענפי ספורט באולימפיאדת לונדון (1908)
כרמל (אינדיאנה)

**כרמל** (באנגלית: **Carmel**) היא עיר במחוז המילטון שבמדינת אינדיאנה שבארצות הברית. העיר שוכנת מצפון לבירת המדינה אינדיאנפוליס. כרמל חוותה את שיעור הצמיחה מהמהירים ביותר בארצות הברית. ב-2012 היא הוכתרה בתואר "המקום הטוב ביותר בארצות הברית לגור בו" על ידי המגזין CNNMoney. על פי מפקד האוכלוסין של 2013 היא העיר החמישית בגודלה באינדיאנה.

## היסטוריה
במקור נקראה כרמל בשם "בית לחם" (Bethlehem) ותחת שם זה הוקצו הקרקעות שלה בשנת 1837. המתיישבים המקוריים היו בעיקר קווייקרים. כיום ניצב בחלקת האדמה הראשונה של כרמל, בהצטלבות הרחובות ריינג'ליין ומיין, מגדל שעון שנתרם על ידי מועדון רוטרי המקומי ב-2002. ב-1846 הוקם משרד הדואר תחת השם כרמל. ב-1874 שונה שם היישוב מבית לחם לכרמל ובשם זה היא התאגדה כעיירה.

ב-1924 הותקן בכרמל אחד הרמזורים הראשונים בארצות הברית. המתקן היה פרי המצאתו של לסלי היינס וכיום הוא מוצב בתחנת הרכבת הישנה בשביל מונון.

## מעגלי תנועה
כרמל הפכה להיות "הבירה הבלתי רשמית של מעגלי התנועה של ארצות הברית". זאת בעקבות בנייתם של יותר מ-140 מעגלי תנועה בעיר ופירוקם של 78 מערכות רמזורים. ראש העיר ג'יימס ביינרד אמר: " יש לנו יותר (מעגלי תנועה) מכל עיר אחרת בארצות הברית. זוהי המגמה כיום בארצות הברית. יותר ויותר מעגלי תנועה נבנים מדי יום בשל החיסכון הכספי וחשוב מכך, למען הבטיחות". רבים ממעגלי התנועה מטופחים היטב. חסימת שדה הראיה מעבר למעגל התנועה מעודדת את  הנהג להפנות את מבטו לכוון התנועה הבאה משמאלו לקראת כניסתו למעגל התנועה. ללא חסימה זו, עלולה דעתם של הנהגים להיות מוסחת בקלות כאשר הם מביטים אל היציאה שאליה הם רוצים לפנות במקום לתנועה הבאה מולם. עיריית כרמל דיווחה שבניית מעגלי התנועה הפחיתה את שיעור התאונות ב-40% ואת שיעור התאונות עם נפגעים ב-80%.

## קישורים חיצוניים

* 

## הערות שוליים

קטגוריה:אינדיאנה: ערים
קטגוריה:יישובים שהוקמו ב-1874
לאונרד פון בלומנטל

**לאונרד פון בלומנטל** (בגרמנית: **Leonhard von Blumenthal**; 30 ביולי 1810 – 21 בדצמבר 1900) היה גנרל-פלדמרשל גרמני ששימש כראש מטהו של פרידריך, נסיך הכתר של פרוסיה במלחמת אוסטריה–פרוסיה, ובמלחמת צרפת–פרוסיה.

## ביוגרפיה
פון בלומנטל נולד בשוודט על האודר ב-30 ביולי 1810 ללודוויג פון בלומנטל שנהרג בשנת 1813 בקרב דנוויץ. בשנת 1827 התגייס פון בלומנטל לצבא הפרוסי, והצטרף לרגימנט המילואים של המשמר (לימים רגימנט הרובאים של המשמר), ולאחר מכן מילא תפקידי פיקוד ומטה.

בשנת 1839 התחתן פון בלומנטל עם דליציה אנה לבית אטורפה, ממנה היו לו 6 ילדים.

בשנת 1849 הועלה פון בלומנטל לדרגת מיור, ומונה לראש מטהו של הגנרל אדוארד פון בונין, ובמלחמת שלזוויג הראשונה שימש כראש מטה הצבא בשלזוויג-הולשטיין. בשנת 1859 הועלה פון בלומנטל לדרגת אוברסט לוטננט, ומונה לשלישו של פרידריך קרל, נסיך פרוסיה, ובשנת 1860 הועלה לדרגת אוברסט, ומונה למפקד רגימנט הרגלים ה-31, ולאחר מכן למפקד רגימנט הרגלים ה-71. במלחמת שלזוויג השנייה היה פון בלומנטל ראש מטה הצבא בדנמרק, ועל פעולותיו קיבל את עיטור הפור לה מריט. ביוני 1864 הועלה פון בלומנטל לדרגת גנרל מיור, בנובמבר אותה שנה מונה למפקד החטיבה ה-7, ובאפריל 1865 מונה למפקד החטיבה ה-30.

במלחמת אוסטריה–פרוסיה היה פון בלומנטל ראש מטה הארמייה השנייה, בפיקודו של פרידריך, נסיך הכתר של פרוסיה, והצטיין במיוחד בקרב קניגרץ, ועל כך קיבל תוספת עלי אלון לעיטור הפור לה מריט. באוקטובר 1866 הועלה פון בלומנטל לדרגת גנרל לוטננט, ומונה למפקד הדיוויזיה ה-14.

[250px|ימין|ממוזער|פון בלומנטל עומד לצידו של [אוטו פון ביסמרק, ולוחץ את ידו של גנרל פון הרטמן בעת ההכרזה על הקמת האימפריה הגרמנית בורסאי בינואר 1871]]
במלחמת צרפת–פרוסיה בשנת 1870 היה פון בלומנטל ראש מטה הארמייה השלישית, בפיקודו של פרידריך, נסיך הכתר של פרוסיה, ולחם עימה בקרב קניגרץ. 18 מבני משפחתו השתתפו במלחמה, ובתוכם שני בניו ושלושת אחייניו, ושניים מתוכם נהרגו בקרבות. לאחר המלחמה מונה פון בלומנטל למפקד הקורפוס ה-4, ובשנת 1873 הועלה לדרגת גנרל חיל הרגלים. בשנת 1883 ליווה פון בלומנטל את פרידריך, נסיך הכתר של פרוסיה לביקור בספרד, ובשנת 1888 הועלה לדרגת גנרלפלדמרשל, ומונה למפקד האזור הצבאי הרביעי. בשנת 1892 מונה למפקד האזור הצבאי השלישי, ובשנת 1896 פרש לביתו.

בשנת 1873 פרש פון בלומנטל לביתו, וב-21 בדצמבר 1900 מת פון בלומנטל בקוולנדורף, ונקבר באחוזה המשפחתית בפלאטנבורג.

## קישורים חיצוניים

* לאונרד פון בלומנטל באנציקלופדיה בריטניקה
* 

קטגוריה:גנרלים בצבא הפרוסי
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור גיאורגי הקדוש
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מעוטרי פור לה מריט
קטגוריה:מעוטרי עיטור בית הוהנצולרן
קטגוריה:גנרל-פלדמרשלים בצבא הקיסרות הגרמנית
קטגוריה:גרמנים במלחמת צרפת–פרוסיה
קטגוריה:גרמנים שנולדו ב-1810
קטגוריה:גרמנים שנפטרו ב-1900
יחסי קפריסין–שוודיה

**יחסי קפריסין–שוודיה **הם יחסי החוץ בין קפריסין לבין שוודיה. שתי המדינות חברות באיחוד האירופי, במועצת אירופה, בארגון לביטחון ולשיתוף פעולה באירופה ובאיחוד מדינות הים התיכון. לקפריסין שגרירות בסטוקהולם, ולשוודיה שגרירות בניקוסיה.

## היסטוריה
### ארכאולוגים שוודים בקפריסין
ארכאולוגים והיסטוריונים שוודים רבים מבקרים את האי. פרויקט הארכאולוגיה הגדול ביותר היה פרויקט בשם המשלחת השוודית לקפריסין  שהתקיימה בין ספטמבר 1927 למרץ 1931 והובלה על ידי הארכאולוג איינר גיירסטאד. כיום, המוצגים נמצאים במוזיאון הים תיכוני  שבסטוקהולם, שוודיה.

### עצמאות קפריסין
היחסים הדיפלומטיים בין שוודיה קפריסין הוקמו ב-1960, כאשר קיבלה קפריסין עצמאות מהממלכה המאוחדת.

### כוח שמירת השלום של האומות המאוחדות בקפריסין
לאחר שקיבלה את עצמאותה קפריסין, היה מתח בין שתי הקבוצות האתניות שחיו באי, הטורקים והיוונים קפריסאים. על מנת לשמור על שלום בין 2 הקבוצות הוקם ב-1964 "כוח שמירת השלום של האומות המאוחדות בקפריסין". ממשלת שוודיה שלחה לכוח שמירת השלום כ-1,000 חיילים, אך עם הזמן כמותם ירדה. בשנת 1973 שירתו בכוח כ-265 חיילים, ובשנת 1993 שוודיה הפסיקה לשלוח חיילים. במהלך 30 השנים האלו, שלחה שוודיה בסך הכול כ-28,000 חיילים.

### שגרירויות
ב-1994 קפריסין פתחה שגרירות בסטוקהולם, בעוד ששוודיה פתחה שגרירות בניקוסיה ב-2004.

## שגרירים
השגריר השוודי בקפריסין הוא קלאס גיירוב. השגריר הקפריסאי בשוודיה הוא אנדראס ס. קאקוריס.

## קישורים חיצוניים
* 
* שגרירות קפריסין בסטוקהולם
* שגרירות שוודיה בניקוסיה

## הערות שוליים

קטגוריה:ערכים ללא קטגוריות פיזיות - יחסי חוץ
מריה, נסיכת סקסוניה-ויימאר-אייזנך

**מריה, נסיכת סקסוניה-ויימאר-אייזנך** (בגרמנית: **Marie von Sachsen-Weimar-Eisenach**; 3 בפברואר 1808 - 18 בינואר 1877) הייתה אשתו של קרל, נסיך פרוסיה, בנו של פרידריך וילהלם השלישי, מלך פרוסיה.

## ביוגרפיה
הנסיכה מריה לואיזה אלכסנדרינה נולדה בויימאר ב-3 בפברואר 1808, כבתם הראשונה של קרל פרידריך, הדוכס הגדול של סקסוניה-ויימאר-אייזנך ומריה פבלובנה, בתו של פאבל הראשון, קיסר רוסיה. בעוד שאביה נחשב למוגבל מבחינה אינטלקטואלית, אמה מריה תוארה על ידי המשורר והסופר יוהאן וולפגנג פון גתה בתור "אחת הנשים הטובות והמשמעותיות ביותר בזמנה". מריה קיבלה חינוך מקיף שנועד להכין אותה לחיים בחצר מלוכה, במסגרתו קיבלה גם שיעורי מוזיקה ממוזיקאי החצר, יוהאן נפומוק הומל.

בשנת 1824 פגשה מריה את בעלה לעתיד קרל, נסיך פרוסיה בפרנקפורט על האודר, יחד עם אחיו הגדול יותר וילהלם, נסיך פרוסיה, שהיה מאוהב באותה העת בנסיכה הפולנית אליסה ראדזיוויל, בעת שנסעו לפגוש את דודה ניקולאי ואשתו אלכסנדרה. בזמן הביקור הציע דודה שמריה תתחתן עם קרל, ואכן על אף תקוותיה של אמה שתתחתן עם יורש עצר של אחת המדינות, התחתנה מריה בשנת 1827 עם קרל, נסיך פרוסיה, בעוד שאחותה אוגוסטה התחתנה עם אחי בעלה וילהלם, נסיך פרוסיה שדווקא אהב יותר את מריה.

עקב היות מריה ובעלה בדרגה יותר נמוכה מאחותה, שהייתה מלכת פרוסיה, ולאחר מכן קיסרית גרמניה, התחרתה בה מריה בביגוד, פאות, תכשיטים ושאר פריטי האופנה.

ב-18 בינואר 1877 מתה מריה בביתה שבברלין, והיא בת 69 שנים.

## משפחתה
בשנת 1827 התחתנה מריה עם קרל, נסיך פרוסיה, בנם של פרידריך וילהלם השלישי, מלך פרוסיה ולואיזה ממקלנבורג-שטרליץ, ממנו נולדו לה שלושה ילדים:
* פרידריך קרל (1828–1885)
* לואיזה (1829–1901)
* אנה (1836–1918)

## אילן יוחסין

## קישורים חיצוניים

קטגוריה:נסיכות גרמניות
קטגוריה:סקסוניה-ויימאר-אייזנך
קטגוריה:גרמניות שנולדו ב-1808
קטגוריה:גרמנים שנולדו ב-1808
קטגוריה:נפטרות ב-1877
מאיה מיטשל

**מאיה מיטשל** (באנגלית: **Maia Mitchell**, נולדה ב-18 באוגוסט 1993) היא שחקנית וזמרת אוסטרלית. ידועה בעיקר בשל גילום דמותה של קלי קווין ג'ייקוב אדמס פוסטר בסדרה מבית Freeform, "משפחת פוסטר" (2013–2018) ובסדרת הספין אוף "צרות טובות" (2019–2023), ובשל הופעתה בסרטי דיסני "חוף מהסרטים" (2013) ו"חוף מהסרטים 2" (2015).

## ביוגרפיה
מיטשל נולדה בעיר ליסמור, ניו סאות' ויילס, אוסטרליה. אביה, אלכס, הוא נהג מונית ואימה, ג'יל, עובדת במשרד החינוך. למיטשל יש אח קטן אחד בשם צ'ארלי. היא מנגנת בגיטרה אשר שולבה בחלק מהעבודות שלה בטלוויזיה ובקולנוע. למדה לשחק בגיל צעיר. את לימודיה עשתה בתיכון הקתולי לבנות בלבד – Trinity Catholic College בעיר הולדתה.

## קריירה
מיטשל החלה לשחק לראשונה לשחק בהצגות בית הספר וגם בהפקות תיאטרון מקומיות. היא התגלתה על ידי סוכנויות כישרונות וקיבלה את הפריצה הגדולה שלה בגיל 12; כאשר לוהקה לתפקיד בריטני פלון בסדרת הילדים האוסטרלית "Mortified", שהסתיימה לאחר שתי עונות ובסך הכול 26 פרקים, שנמשכו בין 30 ביוני 2006 ל-11 באפריל 2007. בשל הצלחת הסדרה, בשנת 2008 היא לוהקה לסדרת הטלוויזיה האוסטרלית "Trapped" ובסדרת ההמשך שלה משנת 2011, "Castaway", בדמותה של נטשה המילטון. היא גם התארחה בשנת 2009 בסדרת הטלוויזיה הבריטית-אוסטרלית "K-9", ספין אוף של סדרת הטלוויזיה הבריטית הפופולרית "דוקטור הו" שמתמקדת בכלב הרובוט K-9.

תפקידה הטלוויזיוני הראשון בארצות הברית היה בשנת 2013 בסדרת הטלוויזיה "ג'סי" בערוץ דיסני, שם גילמה את השחקנית שיילי מייקלס לשני פרקים. לאחר מכן כיכבה בתפקיד הראשי של מקנזי לצדו של רוס לינץ' בסרט המקורי של ערוץ דיסני "חוף מהסרטים", ובהמשכו "חוף מהסרטים 2" משנת 2015.

משנת 2013 עד 2018 היא כיכבה בסדרת הדרמה של Freeform "משפחת פוסטר" בתור קלי קווין ג'ייקוב אדמס פוסטר, תפקיד אשר גילמה עד לתום הסדרה לאחר 5 עונות מוצלחות. במהלך העונה החמישית והאחרונה של הסדרה, הוכרז כי מיטשל וסיירה רמירז יככבו בסדרת ספין אוף משלהן, תחת הכותרת "צרות טובות" כפי שדווח ביוני 2018. הסדרה המדוברת עלתה לשידור בינואר 2019 באותו ערוץ, שעלילתה מתרחשת מספר שנים לאחר אירועי "משפחת פוסטר", קלי ומריאנה עוברות ללוס אנג'לס. העונה השנייה של הסדרה עלתה ביוני 2019, ובינואר 2020 עלתה עונתה השלישית. בתחילת העונה הרביעית עזבה מיטשל את הסדרה.

בשנת 2018 שיחקה בסרט הפילם נואר-דרמת הפשע "לילות קיץ חמים" בתפקיד איימי, בתו של השוטר פרנק קלהאון (תומאס ג'יין). ב-2018 הוציאה את השיר "Magic", בשיתוף בן זוגה הזמר רודי מנקוסו.

בשנת 2019 כיכבה בסרט הנעורים "הקיץ האחרון" של נטפליקס, לצדם של קיי. ג'יי. אפא וטיילר פוזי. גם, השתתפה בקליפ לשיר "I Wish" של הזמרת היילי קיוקו.

### חיים אישיים
בשנת 2022, מיטשל הודיעה שהיא עוברת בחזרה למולדתה ליסמור, אוסטרליה לצמיתות כדי להיות עם משפחתה בתקופת מגפת הקורונה ובעקבות משבר ההצפות באוסטרליה  ב-2022.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:זמרות אוסטרליות
קטגוריה:אוסטרליות שנולדו ב-1993
קטגוריה:אוסטרלים שנולדו ב-1993
לודוויג התשיעי, רוזן הסן-דרמשטאדט

**לודוויג התשיעי, רוזן הסן-דרמשטאדט** (בגרמנית: **Ludwig IX, von Hessen-Darmstadt**; 15 בדצמבר 1719 – 6 באפריל 1790), היה  רוזן הסן-דרמשטאדט בין השנים 1768–1790.

## ביוגרפיה
לודוויג נולד ב-15 בדצמבר 1719 בדרמשטאדט שהשתייכה לרוזנות הסן-דארמשטאדט, ללודוויג השמיני, רוזן הסן-דרמשטאדט, ולשארלוטה מהנאו-ליכטנברג, בתם של יוהאן ריינהרד השלישי, רוזן הנאו-ליכטנברג ודורותיאה פרדריקה מברנדנבורג-אנסבך. בצעירותו שירת לודוויג בצבא הפרוסי, ולחם בשורותיו במלחמת הירושה האוסטרית ובמלחמת שבע השנים, אך אביו שתמך באוסטריה דרש מפרידריך השני, מלך פרוסיה שישחררו מהצבא. בשנת 1741 התחתן לודוויג עם קרולינה, רוזנת פפאלץ-צווייבריקן, ולאחר מותה התחתן בשנת 1775 בנישואים מורגנטיים עם מריה אדליידה קורייצה.

ב-17 באוקטובר 1768 מת אביו לודוויג השמיני, רוזן הסן-דרמשטאדט, ולודוויג עלה במקומו לשלטון. לודוויג שיפר מאוד את המינהל ברוזנות, וחיזק מאוד את צבאה. בנוסף, טיפח לודוויג את הערים ברוזנות, ואף הקים את העיר פירמזנס. בשנת 1774, בעקבות נישואי בתו ליורש העצר הרוסי הנסיך פאבל, קיבל דרגת כבוד של גנרל-פלדמרשל בצבא האימפריה הרוסית.

ב-6 באפריל 1790 מת לודוויג בעיר פירמזנס, ובנו לודוויג העשירי, רוזן הסן-דרמשטאדט עלה לשלטון במקומו.

## משפחתו
ב-12 באוגוסט 1741 התחתן לודוויג עם קרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן. לזוג נולדו שמונה ילדים:

* קרולינה (1746–1821), התחתנה עם פרידריך החמישי, רוזן הסן-הומבורג
* פרדריקה לואיזה (1751–1805), התחתנה עם פרידריך וילהלם השני, מלך פרוסיה
* לודוויג (1753–1830)
* אמליה (1754–1832), התחתנה עם קרל לודוויג, נסיך הכתר של באדן
* וילהלמינה (1755–1776), התחתנה עם פאבל הראשון, קיסר רוסיה
* לואיזה אוגוסטה (1757–1830), התחתנה עם קרל אוגוסט, הדוכס הגדול של סקסוניה-ויימאר-אייזנך
* פרידריך (1759–1802)
* כריסטיאן (1763–1830)

## אילן יוחסין

## קישורים חיצוניים

קטגוריה:רוזנים גרמנים
קטגוריה:בית הסן
קטגוריה:רוזנות הסן-דרמשטאדט
קטגוריה:מלחמת שבע השנים: אישים
קטגוריה:אנשי צבא פרוסים
קטגוריה:גנרל-פלדמרשלים רוסים
קטגוריה:אבירי מסדר העיט השחור
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:גרמנים שנולדו ב-1719
קטגוריה:גרמנים שנפטרו ב-1790
יחסי גאורגיה–קפריסין

**יחסי גאורגיה–קפריסין **הם היחסים הדיפלומטיים בין **[[גאורגיה|הרפובליקה של גאורגיה]] **לבין **[[קפריסין|רפובליקת קפריסין]]**. שתי המדינות הן חברות מלאות במועצת אירופה, הארגון לביטחון ושיתוף פעולה באירופה ובארגון הסחר העולמי. קפריסין מיוצגת בגאורגיה באמצעות שגרירות באתונה שביוון. גאורגיה פתחה שגרירות בקפריסין בשנת 2005 בניקוסיה.

## היסטוריה
לאחר התפרקות ברית המועצות, הכירה קפריסין בעצמאות גאורגיה בדצמבר 1991. הפרוטוקול הרשמי על הקמת היחסים הדיפלומטיים בין שתי המדינות נחתם ב-1992, והיחסים הוקמו ב-9 ביולי 1993. שתי המדינות חתמו על הסכם סחר אשר נכנס לתוקף ב-22 בנובמבר 1998. המדינות חתמו גם על הסכם שיתוף פעולה בתחומי התרבות, המדע והחינוך ב-14 ביוני 2005. ב-10 במאי 2008, נחתם הסכם בין שתי המדינות על ביטול הוויזות בכניסה למדינה.

## ביקורים רשמיים
ביוני 2010 ביקר יושב ראש הפרלמנט הגאורגי, דוד בכראדזה, בקפריסין.

במרץ 2015, ביקר בכראדזה

שוב בקפריסין, שם נפגש עם שר החוץ הקפריסאי יואניס קסולידס. השניים דנו בהכנות ובציפיות לקראת ועדת השותפות המזרחית בריגה.

## שגרירים
השגריר הגאורגי בקפריסין הוא זוראב בקאיה.

## קישורים חיצוניים

## ביאורים

## הערות שוליים

קטגוריה:ערכים ללא קטגוריות פיזיות - יחסי חוץ
ויקטור ראד

**ויקטור ראד** (אנגלית: **Victor Rudd**; נולד ב-18 במרץ 1991) הוא כדורסלן אמריקאי המשחק בעמדת הפאוור פורוורד בקבוצת אוקסיליום טורינו.

## ביוגרפיה
ראד נולד בלוס אנג'לס, קליפורניה ושיחק בתיכון "פינדלי פרפ" בנבדה, משם המשיך לקריירת קולג'ים בת 4 שנים במכללות אריזונה סטייט ודרום פלורידה.

## קריירה
בשנת 2014 לא נבחר בדראפט והמשיך לעונה אחת בדלאוור 87' מליגת הפיתוח של ה-NBA.

בשנת 2015 הצטרף ראד לקבוצת ניז'ני נובגורוד מליגת ה-VTB והיורוקאפ. לאחר עונת יורוקאפ בה סיים עם ממוצעים של 15.8 נקודות ו-6.7 ריבאונדים, נבחר ראד לחמישיית העונה השנייה ביורוקאפ.

ב-2016 שיחק במדי מיאמי היט בליגת הקיץ של ה-NBA, בה רשם ממוצעים של 11.2 נקודות ב-21.6 דקות למשחק, והוסיף 3.8 ריבאונדים.

ב-18 באוגוסט 2016 חתם לעונה אחת בקבוצת מכבי תל אביב המשחקת ביורוליג ובליגת העל הישראלית.

ב-2 בספטמבר 2017 חתם בגזיאנטפ בסקטבול הטורקית. ב-15 בפברואר 2018 עזב ראד את הקבוצה וחתם לחודש בצסק"א מוסקבה, עם אפשרות להארכת חוזה עד תום העונה.

בתום חוזהו שוחרר מצסק"א וחתם באוקסיליום טורינו מליגת העל האיטלקית

## סטטיסטיקות קריירה
### ביורוקאפ

## קישורים חיצוניים

* פרופיל באתר היורוקאפ
* ביוגרפיה באתר אוניברסיטת דרום פלורידה

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלני אוניברסיטת המדינה של אריזונה
קטגוריה:כדורסלני אוניברסיטת דרום פלורידה
קטגוריה:כדורסלני דלאוור בלו קואוטס
קטגוריה:כדורסלני ניז'ני נובגורוד
קטגוריה:כדורסלני מכבי תל אביב
קטגוריה:כדורסלני גזיאנטפ
קטגוריה:כדורסלני צסק"א מוסקבה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לוס אנג'לס: כדורסלנים
קטגוריה:כדורסלני אוקסיליום טורינו
קטגוריה:אמריקאים שנולדו ב-1991
לודוויג השמיני, רוזן הסן-דרמשטאדט

**לודוויג השמיני, רוזן הסן-דרמשטאדט** (; 5 באפריל 1691 – 17 באוקטובר 1768) היה רוזן הסן-דרמשטאדט בין השנים 1739–1768.

## ביוגרפיה
לודוויג נולד ב-5 באפריל 1691 בדרמשטאדט שהשתייכה לרוזנות הסן-דרמשטאדט, לארנסט לודוויג, רוזן הסן-דרמשטאדט, ולדורותיאה שארלוטה מברנדנבורג-אנסבך, בתם של אלברכט השני, מרקיז ברנדנבורג-אנסבך וסופיה מרגרטה, נסיכת אטינגן-אטינגן.

בשנת 1717 התחתן לודוויג עם שארלוטה מהנאו-ליכטנברג, וקיבל כנדוניה את רוזנות הנאו-ליכטנברג.

ב-12 בספטמבר 1739 מת אביו ארנסט לודוויג, רוזן הסן-דרמשטאדט, ולודוויג עלה במקומו לשלטון. במהלך מלחמת שבע השנים לחם לודוויג לצד בית הבסבורג, וקיבל דרגת גנרלפלדמרשל. לודוויג לא היה מוכשר במיוחד בהתנהלותו הכלכלית, ורק תמיכתה של מריה תרזה הצילה אותו מפשיטת רגל.

ב-17 באוקטובר 1768 מת לודוויג בעיר דרמשטאדט, ובנו לודוויג התשיעי, רוזן הסן-דרמשטאדט עלה לשלטון במקומו.

## משפחתו
בשנת 1717 התחתן לודוויג עם שארלוטה מהנאו-ליכטנברג, בתם של יוהאן ריינהרד השלישי, רוזן הנאו-ליכטנברג ודורותיאה פרדריקה מברנדנבורג-אנסבך. לזוג נולדו שלושה ילדים:
* לודוויג (1719–1790)
* גאורג וילהלם (1722–1782)
* קרולינה לואיזה (1723–1783), התחתנה עם קרל פרידריך, הדוכס הגדול של באדן

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:רוזנות הסן-דרמשטאדט
קטגוריה:גנרל-פלדמרשלים בצבא האימפריה הרומית הקדושה
קטגוריה:אבירי מסדר העיט הלבן
קטגוריה:אבירי מסדר הפיל
קטגוריה:מלחמת שבע השנים: אישים
קטגוריה:ילידי 1691
קטגוריה:נפטרים ב-1768
לודוויג השביעי, רוזן הסן-דרמשטאדט

**לודוויג השביעי, רוזן הסן-דרמשטאדט** (; 22 ביוני 1658 – 31 באוגוסט 1678), היה  רוזן הסן-דרמשטאדט בשנת 1678.

## ביוגרפיה
לודוויג נולד ב-22 ביוני 1658 בדרמשטאדט שהשתייכה לרוזנות הסן-דרמשטאדט, ללודוויג השישי, רוזן הסן-דרמשטאדט, ולמריה אליזבת מהולשטיין-גוטורפ, בתם של פרידריך השלישי, דוכס שלזוויג-הולשטיין-גוטורפ ומריה אליזבת, דוכסית סקסוניה.

ב-24 באפריל 1678 מת אביו לודוויג השישי, רוזן הסן-דרמשטאדט, ולודוויג עלה במקומו לשלטון, אולם, שלטונו היה קצר, וב-31 באוגוסט 1678 מת לודוויג בעיר גותה כתוצאה מזיהום, ואחיו ארנסט לודוויג, רוזן הסן-דרמשטאדט עלה לשלטון במקומו.

## אילן יוחסין

## קישורים חיצוניים

קטגוריה:רוזנים גרמנים
קטגוריה:בית הסן
קטגוריה:רוזנות הסן-דרמשטאדט
קטגוריה:ילידי 1658
קטגוריה:נפטרים ב-1678
גאורג הראשון, רוזן הסן-דרמשטאדט

**גאורג הראשון, רוזן הסן-דרמשטאדט** (בגרמנית: **George I. von Hessen-Darmstad**; 10 בספטמבר 1547 - 7 בפברואר 1596) היה הרוזן הראשון של הסן-דרמשטאדט בין 1567 ל-1596.

## ביוגרפיה
גאורג נולד ב-10 בספטמבר 1547 בקאסל, כבנם הצעיר של פיליפ הראשון, רוזן הסן וכריסטינה מסקסוניה. לאחר מות אביו חולקה רוזנות הסן בינו לבין אחיו, וגאורג נטל את האזור סביב העיר דרמשטאדט, ומונה לרוזן הסן-דארמשטאדט.

גאורג נטל חלק בהגנה על הרפורמציה הפרוטסטנטית, הקפיד מאוד על הגנת הדת בארצו, ונטל חלק בציד מכשפות ברוזנות. גאורג היה שליט מוכשר מאוד, ובתקופתו הוכפלה האוכלוסייה במדינה.

ב-7 בפברואר 1596 מת גאורג בדרמשטאדט, ובמקומו עלה לשלטון בנו לודוויג.

## משפחתו
ב-17 באוגוסט 1572 התחתן גאורג עם מגדלנה מליפה, בתו של ברנהרד השמיני, רוזן ליפה, ונולדו להם 10 ילדים:
* פיליפ וילהלם (1576)
* לודוויג (1577–1626)
* כריסטינה (1578–1596), התחתנה עם פרידריך מגנוס, רוזן ארבאך
* אליזבת (1579–1655), התחתנה עם יוהאן קזימיר, רוזן נסאו-ויילבורג-גלייברג
* מריה הדוויג (1580–1582)
* פיליפ (1581–1643)
* אנה (1583–1631), התחתנה עם אלברכט אוטו, רוזן זולמס-לאובאך
* פרידריך (1585–1637)
* מגדלנה (1586)
* יוהאן (1587)

ב-25 במאי 1589 התחתן גאורג עם אלאונורה מווירטמברג, ממנה היה לו ילד אחד:
* היינריך (1590–1601)

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:רוזנות הסן-דרמשטאדט
קטגוריה:נצרות פרוטסטנטית
קטגוריה:ילידי 1547
קטגוריה:נפטרים ב-1596
יחסי הונגריה–צרפת

**יחסי הונגריה–צרפת **הם היחסים הדיפלומטיים בין **[[הרפובליקה הצרפתית]] **לבין **[[הונגריה]]**. המגעים הדיפלומטיים הראשונים בין שתי המדינות החלו בימי הביניים. לצרפת יש שגרירות בבודפשט. להונגריה יש שגרירות בפריז ו-8 קונסוליות כבוד (בערים בורדו, טור, ליל, מרסיי, מילוז, נאנסי, רן ורואן).

שתי המדינות הן חברות מלאות בברית נאט"ו ובאיחוד האירופי. מאז 2004, הונגריה היא חברה משקיפה בפרנקופוני .

## היסטוריה
למשך זמן רב המלחמה הקרה הרחיקה את הונגריה מצרפת ומשאר הגוש המערבי, בעקבות זאת, רק בשנות ה-90 של המאה ה-20היה אפשרי לפתוח דף חדש ביחסים בין שתי המדינות. במהלך השנים, תמכה צרפת בהצטרפותה של הונגריה לארגונים שונים וביניהם, ברית נאט"ו (1999) והאיחוד האירופי (2004).
## קשרים כלכליים
בין צרפת והונגריה מתקיימים קשרים כלכליים. לאחר המשבר הכלכלי העולמי חלה ירידה בנפח המסחר של המדינות. למרות זאת, בשנת 2014, עלה נפח המסחר של שתי המדינות ב-8.7% לסכום של כ-6.7 מיליארד אירו. באותה שנה, הייתה צרפת הספקית העשירית בגודלה להונגריה, והונגריה לספקית ה-28 הכי גדולה לצרפת.

צרפת היא המשקיעה השלישית הכי גדולה בהונגריה, עם מעל ל-350 חברות בהונגריה המעסיקות מעל ל-43,000 אנשים.

## חינוך
קיים בית ספר צרפתי בינלאומי בבודפשט, בשם בית הספר הצרפתי גוסטב אייפל בבודפשט.

## שגרירים
מאז 2015, השגריר הצרפתי בהונגריה הוא אריק פורנייה  וגאורג קארוי  הוא השגריר ההונגרי בצרפת.

## קישורים חיצוניים

## ביאורים

## הערות שוליים

קטגוריה:ערכים ללא קטגוריות פיזיות - יחסי חוץ
עונת 1993/1994 בליגה האירופית של פיב"א

**עונת 1993/1994 ב[[הליגה האירופית של פיב"א|ליגה האירופית של פיב"א]]** הייתה העונה ה-37 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות השלישית במתכונת של ליגה.

המשחק הראשון התקיים ב-9 בספטמבר 1993 ותחרות הסתיימה ב-21 באפריל 1994. בתחרות השתתפו 41 קבוצות. 

העונה הסתיימה בניצחון של חובנטוד בדאלונה, בפעם הראשונה בתולדות המועדון.

## מתכונת התחרות
בתחילת התחרות התקיימו סיבובים מוקדמים בהם נקבעו 12 עולות לשלבים הבאים. ל-12 קבוצות אלו הצטרפו לימוז', ריאל מדריד, בקלר בולוניה ו-אולימפיאקוס. 
מנצחות רבע הגמר נפגשו בהיכל יד אליהו, תל אביב למשחקי הפיינל פור.

## מהלך התחרות
בשלבים המוקדמים נקבעו 12 עולות לבית הגמר.
### בית הגמר א'

### בית הגמר ב'

### שלבי הגמר

### משחק הגמר

## כדורסלנים מצטיינים
* מלך הסלים - ניקוס גאליס (יוון) מפנאתינייקוס זכה בפרס אלפונסו פורד.
* MVP של שלב הגמר - זארקו פספאלי, סרביה (אולימפיאקוס)
* מלך הסלים של שלב הגמר - פראן מרטינס, ספרד (7-אף בדלונה)
* נבחרת של שלב הגמר:
** ניקוס גאליס (יוון) מפנאתינייקוס
** יורגוס סיגלאס (יוון) מאולימפיאקוס
** חורדי וילהקאמפה, (ספרד) מ7-אף בדלונה
** זארקו פספאלי, (סרביה) מאולימפיאקוס
** קורני תומפסון, (ארצות הברית) מ7-אף בדלונה

## ישראל בתחרות
### [[הפועל תל אביב (כדורסל)|הפועל תל אביב]]
הפועל תל אביב הפסידה בשלב הראשון של המוקדמות לבנפיקה הפורטוגזית 75:83, 67:87.

### [[הפועל גליל עליון]]
הפועל גליל עליון העפילה ישירות לשלב השני של המוקדמות. בשלב זה היא נפגשה עם גילדפורד קינגס האנגלית והפסידה לה 78:86 ו-71:65.
### [[מכבי תל אביב (כדורסל)|מכבי תל אביב]]
מכבי תל אביב לא השתתפה לראשונה מאז עונת 1969/1970 כי לא זכתה באליפות ישראל או בסגנות בעונת 1992/1993.

## קישורים חיצוניים
* פירוט התוצאות
* תיאור מפורט של משחקי הגמר
* 

קטגוריה:תחרויות כדורסל ב-1993
קטגוריה:תחרויות כדורסל ב-1994
קטגוריה:עונות בגביע אירופה לאלופות בכדורסל
דוד ושאול (שיר)

"**דוד ושאול**" הוא שיר מאלבומו השלישי של אהוד בנאי "השלישי", אשר יצא בשנת 1992. השיר, שהולחן ונכתב על ידי בנאי, מתאר את מערכת היחסים של הדמויות המקראיות דוד ושאול, מנקודת מבטו של בנאי, אשר שואב השראה מתיאור יחסיהם של השניים ב.

מהשיר עולה אהבתו של שאול לדוד, אשר קשורה לנגינתו של דוד שמרגיעה את שאול, אך באותו הזמן נוכחותו מפריעה לו.

בנאי מתאר בשירו את הפרדוקס הקיומי בו נתון שאול: ככל שהוא משתגע מקנאתו בדוד כך הוא הולך ונזקק לו ולנגינתו המרפאת.

בסרט "חייב לזוז", מספר בנאי שהשיר נכתב על הקשר בינו לבין יוסי אלפנט.

## קישורים חיצוניים

## הערות שוליים

קטגוריה:שירי אהוד בנאי
קטגוריה:שירים בעברית
קטגוריה:שירים שנכתבו על ידי אהוד בנאי
קטגוריה:שירים שהופקו על ידי יהודית רביץ
קטגוריה:שירים המבוססים על התנ"ך
וילהלם פון אגלופשטיין

**וילהלם פון אגלופשטיין** (; 30 באוקטובר 1853 – 15 בספטמבר 1925), גנרל גרמני שפיקד על כוחות במלחמת העולם הראשונה.

## ביוגרפיה
### תחילת הקריירה
פון אגלופשטיין נולד ב-30 באוקטובר 1853, בויימאר שהשתייכה לדוכסות הגדולה של סקסוניה-ויימאר-אייזנך, למשפחת האצולה אגלופשטיין . בשנת 1870 התגייס לצבא הפרוסי, ולחם בשורותיו במלחמת צרפת–פרוסיה. בהמשך מילא פון אגלופשטיין תפקידי פיקוד ומטה, בשנת 1901 הועלה לדרגת אוברסט, ומונה למפקד רגימנט הגרנדירים של המשמר ה-3 (אליזבת לודוויקה, נסיכת בוואריה). בשנת 1902 הועלה לדרגת גנרל מיור, ומונה למפקד חטיבת המשמר ה-3. בשנת 1906 הועלה לדרגת גנרל לוטננט, ובשנת 1908 מונה למפקד הדיוויזיה ה-20. בשנת 1910 מונה למושל העיר שטרסבורג, והועלה לדרגת גנרל חיל הרגלים.

### מלחמת העולם הראשונה ואחריתו
עם פרוץ מלחמת העולם הראשונה מונה פון אגלופשטיין למפקד קורפוס המילואים ה-8 שהיה חלק מהארמייה הרביעית ולחם בחזית המערבית, ונטל חלק במערכה על הגבולות. בינואר 1915 הועבר פון אגלופשטיין לעתודת המילואים, ובשנת 1917 מונה לממלא מקום מפקד הקורפוס ה-6. לאחר המלחמה פרש פון אגלופשטיין לביתו, וב-15 בספטמבר 1925 מת בביתו שבוויימאר.

## ראו גם
* הקיסרות הגרמנית במלחמת העולם הראשונה

## קישורים חיצוניים

* וילהלם פון אגלופשטיין

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1853
קטגוריה:גרמנים שנפטרו ב-1925
ציטוביאן

**ציטוביאן** (, טִיטוּבֶנְאַי. בניב מקומי (דיאלקט זאמוטי): טִיטוֹבֶנַה) היא עיירה במחוז משנה קלם שבמחוז שאולאי במרכז-צפון ליטא. העיירה שוכנת על גדות נהר הדוביסה.

בציטוביאן התקיימה קהילה יהודית ותיקה, עד מלחמת העולם הראשונה גרו בה עשרות משפחות יהודיות שרובן התפרנסו מחקלאות. ב-1915 גורשו יהודי העיירה אך הורשו לשוב אליה עוד באותה שנה. בין מלחמות העולם היגרו רבים מתושבי העיירה, רובם לדרום אפריקה ולארצות הברית ובודדים לארץ ישראל. עם פרוץ מלחמת העולם השנייה היוו יהודי העיירה 17% מאוכלוסייתה, כ-50 משפחות. חשיבותה העיקרית של העיירה הייתה בימי חופשת הקיץ, היא הייתה מוקד משיכה לנופשים בשל היערות הסובבים אותה. בעיירה היו מוסדות חינוך ודת יהודיים אך לא היה בה בית קברות ויהודי העיירה היו משתמשים בבית העלמין של שידלובה לקבורת מתיהם.

אליעזר דגן ניהל את ענייני הקהילה היהודית בעיר ויסד בה ב-1922 את הבנק העממי היהודי.

## יוצאי ורבני העיירה
בין רבני העיירה ובניה התפרסמו: הרב צבי יעקב אופנהיים (כיהן בעיירה 1881–1882); הרב אברהם אהרן בורשטין (לפני כהונתו בריטובה); הרב שלמה יעקב שיין, מחבר "אבני שיש"; הרב אליעזר יעקב לוין; הרב אליהו בר' זרחי; הרב יוסף זיו; הרב יעקב קמנצקי (עד שהיגר לטורונטו); הרב ישראל יהושע סגל; הרב שלמה אפרים קרביצקי והרב אברהם עזריאל מדין. שני האחרונים נספו בשואה. נולדו בציטוביאן: זרח ברנט, הרב משה שמעון זיוויץ והרב נתן קמנצקי.

## לקריאה נוספת
* דב ליפץ (מרכז המערכת), נתן גורן [ואחרים] (מערכת), **ציטוביאן (טיטובאנאי), מחוז ראסיין** בתוך: **יהדות ליטא**: כרך ג, ספר ב: "ישובים", תל אביב: עם הספר, תשכ"ז, עמ' 342 טורים 1–2. (, תמונה 1622)
** שם, על חיסול היישוב היהודי בציטוביאן: כרך ד עמ' 341. (, תמונה 2051)

## קישורים חיצוניים

* היסטוריה של ציטוביאן, באתר סמוגיטיה 

קטגוריה:מחוז שיאוליאי
קטגוריה:ליטא: עיירות
Æ

ממוזער
[ממוזער|150px|ממערב לקו האדום, האות Æ משומשת לציון [יידוע.]]
**אֱש** (אות גדולה: **Æ**, אות קטנה:**æ**. שם האות נכתב *æsc* או *ash*) היא ליגטורה של האותיות a ו-e אשר שימשה כאות באנגלית עתיקה ובלטינית ומשמשת כיום כאות בנורווגית, איסלנדית, דנית ופארואזית.

מקור שם האות הוא משם של הרונה האנגלו-סקסית **ᚫ**, ששמה הוא *æsc*, שמשמעותו "עץ המילה". בהגייה אנגלית בימינו יותר מקובל לקרוא לאות *ash*. האות הייתה בשימוש גם בשוודית עתיקה, עד שהוחלפה באות ä. באנגלית עתיקה, האות ייצגה את התנועה בין a ו-e, אשר ידוע בתור תנועה קדמית, כמעט-פתוחה, בלתי-מעוגלת, אך השימוש בה הופסק בעקבות מעתק הגאים. כיום האות מייצגת תנועה זו ב-IPA. באיסלנדית ובלטינית, האות מייצגת את הדיפתונג /ai/, ובחלק המערבי של דנמרק (ראו איור), משתמשים באות לציון יידוע. קיימת גם גרסה קירילית של האות, אשר קיימת באוסטית.

## ראו גם
*Œ

## קישורים חיצוניים

A
קטגוריה:אנגלית
קטגוריה:ליגטורה
אפרים מזרחי

**אפרים מזרחי** (1897 – 8 באוגוסט 1961) היה ראש המועצה המקומית של עפולה.

## ביוגרפיה
אפרים מזרחי נולד בטבריה כבן למשפחה מעולי כורדיסטן שהתיישבה בעיר. בצעירותו שירת במשטרת המנדט בטבריה. לאחר מכן עבר לעפולה ועבד בה כסוכן של חברת זינגר למכונות תפירה. בה בעת היה גם מורה לשפה הערבית.

אפרים מזרחי פנה לפעילות ציבורית. שנים אחדות היה חבר מועצת העיר ושימש כסגן ראש המועצה המקומית בעפולה. מחודש אוגוסט 1932 ועד לחודש מרץ 1933 כיהן כראש המועצה המקומית של עפולה.

בתקופת כהונתו פעל אפרים מזרחי רבות לקליטתם של עולי בוכרה שהגיעו לעפולה בגל עלייה שהחל בשנת 1931 והקימו בה את שכונת הבוכרים. השכונה הוקמה כאשר ציון פנחסוב מתושבי ירושלים קנה בעפולה שטח נרחב בצידה המזרחי של העיר, כיום רחוב קהילת ציון, וחילק לכל משפחה מעולי בוכרה חלקת קרקע לבנות עליה את ביתה ובמרכז השכונה הוא הקים בית כנסת. אפרים מזרחי היה מקובל על עולי בוכרה שנתנו בו אמון והוא מצידו פעל למען רווחתם. בשנת 1932 הגיע אפרים מזרחי לתל אביב לפגישה עם ראש העיר מאיר דיזנגוף וביקש ממנו לסייע בבניין העיר עפולה.

אפרים מזרחי היה פעיל גם בקונגרסים העולמיים של יוצאי ספרד. היה פעיל בארגון ההגנה ולאחר הקמת מדינת ישראל שימש מתורגמן בממשל הצבאי בנצרת.

אפרים מזרחי נפטר ב-8 באוגוסט 1961 ונקבר בבית הקברות היהודי העתיק בטבריה. בעפולה נקרא רחוב על שמו.

## לקריאה נוספת
***עיר יזרעאל – עפולה בת כ"ה**. הוצאת המועצה המקומית עפולה, 1950.
*שבתאי גל-און, **עפולה לגבורות – 80 שנה לעיר יזרעאל**, בהוצאת עיריית עפולה, 2005.

## קישורים חיצוניים

* אפרים מזרחי באתר עיריית עפולה.
* 

## הערות שוליים

קטגוריה:טבריה: אישים
קטגוריה:אנשי משטרת המנדט
קטגוריה:שוטרים יהודים
קטגוריה:אנשי חינוך ביישוב
קטגוריה:פוליטיקאים ביישוב
קטגוריה:ראשי עיריית עפולה
קטגוריה:אנשי היישוב ילידי הארץ
קטגוריה:יהודים הקבורים בבית הקברות בטבריה
קטגוריה:ישראלים שנולדו ב-1897
קטגוריה:ישראלים שנפטרו ב-1961
פוסאקו שיגנובו

**פוסאקו שיגנובו** (ביפנית: **重信 房子**; נולדה ב־28 בספטמבר 1945) היא המייסדת והמנהיגה לשעבר של ארגון הטרור הבין־לאומי – הצבא האדום היפני.

## חייה המוקדמים
פוסאקו שיגנובו נולדה ב־28 בספטמבר 1945 במחוז סטאגאיה שבטוקיו. אביה היה מורה באחד מבתי הספר של הטרקויה בו למדו ילדים עניים מהאי קיושו, ומאוחר יותר היה למייג'ור בצבא הקיסרי היפני, ושירת במנצ'וריה. לאחר שסיימה את לימודי התיכון, פוסאקו שיגנובו עבדה בתאגיד קיקומן והחלה ללמוד באוניברסיטת מייג'י, שם סיימה את לימודי התואר הראשון בכלכלה פוליטית והיסטוריה.

במהלך לימודיה באוניברסיטה היא הצטרפה לתנועת הסטודנטים שמחתה באותה עת כנגד העלאת שכר הלימוד, ובהמשך הייתה לאקטיביסטית במסגרת תנועות סטודנטים שמאלניות, ולבסוף הפכה לאחת המנהיגות הבולטות בתנועות אלה.

## הצבא האדום היפני
בפברואר 1971 נסעה יחד עם פעיל שמאל נוסף, צויושי אוקדירה, למזרח התיכון על מנת ליצור קשרים בין־לאומיים עבור סיעת הצבא האדום היפנית, אך עם הגעתם למזרח התיכון היא עזבה את סיעת הצבא האדום בשל מחלוקות אידאולוגיות, וסכסוך אישי בינה לבין מנהיג הארגון צונאו מורי. לאחר מכן, סיעת הצבא האדום חברה לפלג מאואיסטי של המפלגה הקומוניסטית של יפן ויחד הקימו את הצבא האדום המאוחד. מששמעה פוסאקו שיגנובו על טיהורים פנימיים שבוצעו בצבא האדום המאוחד בחורף 1971–1972, היא הביעה זעזוע וצער על כך.

פוסאקו שיגנובו נשארה במזרח התיכון במשך 30 שנה. ההגירה שלה התבססה על רעיונות של סולידריות מהפכנית בין־לאומית, לפיהם תנועות מהפכניות מכל העולם צריכות לשתף פעולה על מנת להוביל בסופו של דבר מהפכה קומוניסטית עולמית. מטרתה העיקרית בזמן שהותה במזרח התיכון הייתה לתמוך במאבק הפלסטיני. בתחילה היא הצטרפה לחזית העממית לשחרור פלסטין, אך בהמשך הצבא האדום היפני הפך לארגון עצמאי. במספר מכתביה היא מציינת שמטרתה הייתה "לגבש ברית מהפכנית בין לאומית נגד האימפרליסטים של העולם".

במהלך חייה במזרח התיכון נולדה מיי שיגנובו, ביתה של פוסאקו שיגנובו ושל פעיל בכיר בחזית העממית לשחרור פלסטין. כיום מיי שיגנובו היא עיתונאית יפנית.

## מעצר
פוסאקו שיגנובו שבה ליפן ביולי 2000. היא נעצרה באוסקה ב־8 בנובמבר באותה שנה. עם הגעתה לטוקיו חיכו לה מספר כתבים והיא צעקה לעברם "אני אמשיך להילחם" כשהיא מרימה את אגודליה.

היא נשפטה על 3 עבירות: זיוף דרכון, סיוע לחבר נוסף בצבא האדום היפני בזיוף דרכון וניסיון לרצח על תכנון ההשתלטות החמושה על שגרירות צרפת בהאג וחטיפת יושביה בשנת 1974. היא נמצאה אשמה בשתי העברות הראשונות, אך מעורבותה בהשתלטות על השגרירות לא הוכחה. בין העדים שהגיעו להגן עליה במשפטה הייתה ליילה ח'אלד. ב־8 במרץ 2006 גזר עליה בית המשפט 20 שנות מאסר בפועל, ובשנת 2010 בית המשפט העליון אישר סופית את פסק הדין. בפסק הדין ציין השופט שעל אף שלא הושגו ראיות מכריעות בנוגע למעורבותה בהשתלטות החמושה על השגרירות הצרפתית בהאג, או לכוונות רצח, פסק הדין מתייחס גם לאפשרות של קשירת קשר להשתלטות על השגרירות. היא שוחררה מהכלא ב-28 במאי 2022, כיומיים לפני יום השנה ה-50 לזכר הטבח בנמל התעופה לוד, אשר תוכנן בידיה, לאחר שריצתה מעל 21 שנות מאסר.

בדצמבר 2008 אובחן אצלה סרטן המעי הגס, ובמסגרת הטיפולים בסרטן עברה שלושה ניתוחים.

## קישורים חיצוניים

* 

## הערות שוליים

קטגוריה:נשים יפניות
קטגוריה:טרוריסטים קומוניסטים
קטגוריה:פוליטיקאיות יפניות
קטגוריה:יפן: אנטישמיות
קטגוריה:ראשי ארגוני טרור
קטגוריה:טרוריסטיות
קטגוריה:ילידות 1945
קטגוריה:יפנים שנולדו ב-1945